text: Maersk mangler mænd
  16 december 2013 kl. 06.34
  I år har Maersk Oil Esbjerg ansat 150 mand og næste år får virksomheden brug for 100 flere ansatte
  Sådan lyder den optimistiske melding fra HR-chefen for den danske forretningsenhed i Maersk Oil, Jaafar El-Ahmar.
  - Vi regner med at få brug for mindst 100 flere ansatte næste år, både til at udnytte nye områder og holde gang i de områder vi har i Nordsøen, så vi får brug for tekniske kompetencer som for eksempel ingeniører, siger Jaafar El-Ahmar til DR Syd.
  Sociale medier skal finde ansøgere bestræbelserne på at få folk til Esbjerg, er firmaet meget aktive og opsøgende.
  - Vi bruger også de sociale medier for at komme ud til de ansøgere, vi har brug for, siger Jaafar El-Ahmar.
  Maersk Oil Esbjerg har afdeling både i Esbjerg og København og selvfølgelig off-shore i Nordsøen og har lige nu 1350 medarbejdere. Heraf er cirka 500 medarbejdere i Esbjerg, cirka 250 i København, og de resterende godt 700 medarbejdere arbejder offshore.
  